1996D0603 — SL — 12.06.2003 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 4. oktobra 1996 o uvedbi seznama proizvodov, ki sodijo v razrede A „Ne vplivajo na požar“, predvidene v Odločbi 94/611/ES o izvajanju člena 20 Direktive Sveta 89/106/EGS o gradbenih proizvodih (Besedilo velja za EGP) (96/603/ES) (UL L 267, 19.10.1996, p.23)

spremenjena z:









▼B

ODLOČBA KOMISIJE

z dne 4. oktobra 1996

o uvedbi seznama proizvodov, ki sodijo v razrede A „Ne vplivajo na požar“, predvidene v Odločbi 94/611/ES o izvajanju člena 20 Direktive Sveta 89/106/EGS o gradbenih proizvodih

(Besedilo velja za EGP)

(96/603/ES)







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode ( 1 ), kakor je bila spremenjena z Direktivo Sveta 93/68/EGS ( 2 ), ob upoštevanju Odločbe Komisije 94/611/ES z dne 9. septembra 1994 o izvajanju člena 20 Direktive Sveta 89/106/EGS o gradbenih proizvodih ( 3 ) in zlasti člena 1(1) Odločbe, ker člen 3(2) Direktive 89/106/EGS določa, da za upoštevanje različnih ravni zaščite pri gradnji stavb in gradbenih inženirskih objektov, ki lahko prevladujejo na nacionalni, regionalni ali lokalni ravni, vsaka bistvena zahteva lahko vodi do uvedbe razredov v razlagalnih dokumentih in tehničnih specifikacijah; ker točka 4.2.1 razlagalnega dokumenta št. 2 „Požarna varnost“, ki je vsebovana v Sporočilu Komisije v zvezi z razlagalnimi dokumenti Direktive Sveta 89/106/EGS ( 4 ), opravičuje potrebo po različnih ravneh bistvenih zahtev kot funkcijo vrste, namena in lokacije stavb in gradbenih inženirskih objektov, njihovega načrtovanja in dostopnosti do zasilnih izhodov; ker točka 2.2 razlagalnega dokumenta št. 2 navaja več medsebojno povezanih ukrepov za izpolnitev bistvenih zahtev „Požarna varnost“, ki skupaj prispevajo k opredelitvi strategije varnosti pred požarom, v državah članicah lahko razvite na različne načine; ker točka 4.2.3.3 razlagalnega dokumenta št. 2 opredeljuje enega teh ukrepov, prevladujočih v državah članicah, ki vključuje omejitev nastanka in širjenja ognja in dima v prostoru nastanka požara (ali v dani coni), z omejitvijo prispevka gradbenih proizvodov k razplamtevanju požara; ker je določitev razredov bistvenih zahtev delno odvisna od ravni take omejitve; ker se raven omejitve lahko izrazi samo z različnimi ravnmi odpornosti proizvoda v okoliščinah njegove končne uporabe glede obnašanja pri požaru; ker točka 4.3.1.1 razlagalnega dokumenta št. 2 podrobno opredeljuje, da bo za omogočenje presoje požarne odpornosti gradbenih proizvodov pripravljena usklajena rešitev, pri kateri se lahko uporabijo preskusi v celovitem ali laboratorijskem obsegu, ki so ustrezni predvidenemu poteku resničnih požarov; ker ta rešitev temelji na sistemu razredov, ki niso zajeti v razlagalnem dokumentu, so pa bili sprejeti z Odločbo 94/611/ES; ker je bila v sistemu razredov z Odločbo 94/611/ES uvedena kategorija „Ne vplivajo na požar“, zato da bi zajela proizvode, ki jih ni treba preskusiti glede požarne odpornosti in na katere se v tabelah 1 in 2 sklicuje kot na razrede A, v tabeli 1 pa še kot na „seznam nevnetljivih proizvodov“; ker člen 20(2) Direktive 89/106/EGS navaja postopek, ki ga je treba upoštevati pri sprejemanju določb, potrebnih za uvedbo razredov zahtev, če jih ne vsebujejo razlagalni dokumenti; ker so ukrepi, predvideni s to odločbo, v skladu z mnenjem Stalnega odbora za gradbeništvo, SPREJELA NASLEDNJO ODLOČBO:







Člen 1

▼M1

Materiali in iz njih izdelani proizvodi, navedeni v Prilogi k tej odločbi, se zaradi svoje nizke ravni vnetljivosti in zaradi pogojev, ki so prav tako navedeni v Prilogi, razvrstijo v razreda A1 in A1FL, kakor je predvideno v tabelah 1 in 2 Priloge k Odločbi 2000/147/ES.

▼B

Za namene te razvrstitve ni potrebno preskušanje teh materialov in iz njih izdelanih proizvodov glede požarne odpornosti.

Člen 2

Ta odločba je naslovljena na države članice.









PRILOGA

▼M1

Materiali, ki so glede na požarno odpornost obravnavani kot razreda A1 in A1FL, kakor je predvideno v Odločbi 2000/147/ES, in ki jih ni treba preskušati

▼B

Splošne opombe

Proizvodi se obravnavajo kot ►M1 razred A1 in razred A1FL ◄ , za katere niso potrebni preskusi le, če so izdelani iz enega ali več spodaj navedenih materialov. Proizvodi, ki so izdelani z lepljenjem enega ali več spodaj navedenih materialov, se obravnavajo kot ►M1 razred A1 in razred A1FL ◄ , za katere niso potrebni preskusi, če lepilo ne presega 0,1 % po teži ali prostornini ►M1 (kar koli je bolj zahtevno) ◄ .

V seznam ne spadajo proizvodi iz plošč (na primer pri izolirnem materialu) z eno ali več organskimi plastmi ali proizvodi, vsebujoči organski material, ki ni homogeno porazdeljen (razen lepila).

Proizvodi, izdelani tako, da se premaže en ali več spodaj navedenih materialov z anorgansko plastjo (na primer premazani kovinski proizvodi), se tudi lahko obravnavajo kot ►M1 razred A1 in razred A1FL ◄ , ki jih ni treba preskušati.

Nobeden od materialov v tabeli ne sme vsebovati več kakor 1,0 % po teži ali prostornini ►M1 (kar koli je bolj zahtevno) ◄ homogeno razporejenega organskega materiala.







Material Opombe Ekspandirana glina Ekspandirani perlit Ekspandirani vermikulit Mineralna volna Celičasto steklo Beton Sem spadajo pripravljeni beton ter montažni armirani in prednapeti proizvodi Agregatni beton (gosti in lahki mineralni agregati razen integralnih toplotnih izolacij) Lahko vsebujejo primesi in dodatke (na primer PFA), pigmente in drug material. Sem spadajo montažni elementi Avtoklavni celičasti beton Elementi, izdelani iz hidravličnih vezivnih sredstev, kakršni so cement in/ali apno, in kombinirani s finimi materiali (kremenasti material, PFA, elektrofiltrski pepel) in izdelki iz celičastega betona. Sem spadajo montažni elementi Vlaknasti cement Cement Apno Plavžna žlindra/elektrofiltrski pepel (PFA) Mineralni agregati Železo, jeklo in nerjavno jeklo Ne v drobno razporejeni obliki Baker in bakrove zlitine Ne v drobno razporejeni obliki Cink in cinkove zlitine Ne v drobno razporejeni obliki Aluminij in aluminijeve zlitine Ne v drobno razporejeni obliki Svinec Ne v drobno razporejeni obliki Mavec in mavčni ometi Lahko vsebujejo primesi (dodatke za zaviranje vezanja, polnila, pigmente, hidrirano apno, dodatke za zaviranje vezanja kisika in vode ter plastifikatorje), goste agregate (na primer naravni ali drobljeni pesek) ali lahke agregate (na primer perlit ali vermikulit) Malta z anorganskimi vezivnimi sredstvi ►M2 Malta za omete/štukature, malta za zgladitev tal in zidarska malta na osnovi enega ali več anorganskih vezivnih sredstev, npr. cement, apno, zidarski cement in mavec ◄ Elementi iz gline Elementi iz gline ali drugih glinastih materialov, z dodatkom peska, goriva ali drugih primesi ali brez tega. Sem spadajo opeka, strešna opeka, tlak in šamotni bloki (na primer vložki za dimnike) Elementi kalcijevega silikata Elementi, izdelani iz mešanice apna in naravnih silicijevih materialov (pesek, silicijev prod ali kamenina ali mešanice obeh). Sem lahko spadajo pigmenti za barvanje Proizvodi iz naravnega kamna in skrila Obdelani in neobdelani elementi, izdelani iz naravnega kamna (magmatske, sedimentne ali metamorfne kamenine) ali skrila Mavčni elementi Sem spadajo bloki in drugi elementi iz kalcijevega sulfata in vode, ki lahko vključujejo vlakna, polnila, agregate in druge primesi in ki so lahko obarvani s pigmenti Teraco Sem spadajo montažni betonski teracoliti in betonski podi Steklo Sem spada toplotno obdelano, kemično utrjeno, laminatno valjano in z žico armirano steklo Steklena keramika Steklena keramika, sestavljena iz kristalov in ostankov stekla Keramika Sem spadajo izdelki iz stisnjenih prašnih delcev in ekstrudirani izdelki z glazuro ali brez nje